Paul Neergaard

[eta|Parolado de Neergaard, [UK 1948]]
**Paul NEERGAARD**, plennome **Pierre Paul Ferdinand Mourier de Neergaard,** naskiĝis la  en Nyborg, mortis la  en Kopenhago) estis dana  agronomo, mitologo, esperantologo kaj vicprezidanto de la Akademio de Esperanto. Li estas konsiderata la patro de la sempatologio, termino, kiun li kreis kun la skota sciencisto Mary Noble en la 1940-aj jaroj.

## Profesia vivo 
Neergaard laboris kiel plantsempatologiisto ekde 1935 ĝis sia morto en Kopenhago, kie li fariĝis en 1966 fondinto kaj direktoro de Dana Registra Sempatologio Instituto por Evolulandoj. Li instruis sian fakon (de kiu li estas konsiderata la ĉefa fondinto ) kiel universitata profesoro en Bejruto (Libano) kaj Mysore (Barato) kaj fariĝis membro de pluraj naciaj akademioj kaj internaciaj societoj sciencaj.

## Esperanta agado 
Li esperantistiĝis en 1924, do kiam li estis nur 17-jara; li tiel entuziasmiĝis, ke kun unu kamarado li biciklis de Kopenhago al la 17-a Universala Kongreso en Ĝenevo, 1925. Okdekjara, li daŭre laboris por Esperanto ĝis preskaŭ siaj lastaj horoj. Jam
kiel junulo li plene konvinkiĝis pri la graveco de Esperanto por scienca progreso, klerigado kaj kunlaborado. En 1939 li estis unu el la organizantoj de la 19a Kongreso de SAT, kiu okazis en Kopenhago monaton antaŭ la eksplodo de la dua mondmilito.

Tuj post la dua mondmilito Neergaard helpis organizi je Dana-Nederlanda Esperanto-interhelpo. Tiu projekto kolektis monon, nutraĵojn kaj ilojn por nederlandaj esperantistoj, kiuj suferis malsategon en kaj post la milito. Bas Wels estis la peranto flanke de Nederlando.

Dekomence ĝis sia morto Neergaard estis senatano de AIS (San-Marino) kaj dekano de la naturscienca sekcio. Neergaard fariĝis en 1987 ankaŭ ADoc. de AIS por esperantologio. Ekde 1963 ĝis sia morto Neergaard estis vicprezidanto de la Akademio de Esperanto. Li rolis plurajn jarojn kiel vicprezidanto de Eŭropa Klubo. Li estis iniciatoro kaj fondo-prezidanto de la Internacia Scienca Akademio "Comenius".

Kadre de SAT Neergardo ankaŭ estis grava kontribuanto al PIV, por kiu li prizorgis la botanikan kaj terkulturan partojn.

Ĉefredaktoro de la lingvistika revuo *Esperantologio*, (1949-1961) kaj de *Sciencaj Studoj*, originalaj sciencaj traktaĵoj.

## Verkoj (elektaĵo) 
eta|220px|Kovrilpaĝo de *Scienco kaj Pseŭdoscienco pri Heredo kaj Raso*.
* *Atakoj kontraŭ ĝardenplantoj*
* *La Vivo de la Plantoj*
* *Terminaro Hortikultura* (seslingva)
* *Eta Krestomatio*
* *Tra Densa Mallumo*
* *Fremdvortoj en Esperanto*
* *Scienco kaj Pseŭdoscienco pri Heredo kaj Raso* http://www.nodo50.org/esperanto/Libroservo/Heredokajraso.htm
* *La Esperantologio kaj ties Disciplinoj. Taskoj kaj Rezultoj*
* *1.-15. Årsberetning fra J. E. Ohlsens Enkes plantepatologiske laboratorium* (dane). 1935-1950. Kun resumoj en Esperanto.
### Recenzoj
Pri **Scienco kaj Pseŭdoscienco pri Heredo kaj Raso**

## Vidu ankaŭ 
* *Sciencaj Studoj bazitaj sur originalaj esploroj kaj observoj*

## Referencoj 
## Bibliografio (elektaĵo) 
* Internacia Sciencista Dokumentaro de AIS
* Darbellay, Christian. Kiu estas kiu en scienco kaj tekniko. Neuss: Darbellay 1981, p.&nbsp;162-163 (kun foto)
* Sutton, Geoffrey 2008 : *Original Literature of Esperanto*, Mondial, New York, p.&nbsp;219-220, ISBN 978 1 59569 090 6

## Eksteraj ligiloj 
* 
* Biografio de Marjorie Boulton en *Esperantologio / Esperanto Studies* (EES), 1999, n-ro 1  (tie pliaj kontribuoj pri Neergaard)
* Scienco kontraŭ rasismo. Militrakonto, 18/12/2018

Kategorio:Danaj esperantistoj
Kategorio:AIS
Kategorio:Akademio de Esperanto
Kategorio:Esperantologoj
Kategorio:Interlingvistoj